ΓΡΑΠΤΗ ΕΡΩΤΗΣΗ E-1830/99

υποβολή: Ioannis Marnos (PPE-DE) προς την Επιτροπή

(13 Οκτωβρίου 1999)

Θέμα: Γήρανση του πληθυσμού της Ευρώπης

Μελέτες που βλέπουν το φως της δημοσιότητας κρούουν συνεχώς τον κώδωνα του κινδύνου σχετικά με τηνπογεννητικότητα και τη δημογραφική γήρανση στην ήπειρό μας. Πρόσφατα, μάλιστα, ο Αμερικανός καθηγητής του Πανεπιστημίου της Πενσυλβάνια, κ. Σάμιουελ Πρέστον, παρουσίασε την πρόβλεψη ότι το 2050 η Ευρώπη θα έχει 25 % λιγότερους κατοίκους από σήμερα, ενώ για την Ελλάδαπογράμμισε ότι ο πληθυσμός της θα κατέλθει από τα 10.2 εκ. στα 8.23 εκ. Πληθυσμιακή αλλοίωση θα επέλθει και από την αύξηση των οικονομικών προσφύγων που βαθμιαία, ως νεώτεροι, θα εκτοπίζουν τους γηγενείς.

Σύμφωνα με την ίδια μελέτη, η δημογραφική γήρανση θα οδηγήσει, μεταξύ άλλων, και σε αισθητές καταναλωτικές αλλαγές στην Ευρώπη, θα περιορίσει την επιχειρηματική δραστηριότητα και θα μειώσει τις καινοτομίες στους τομείς παραγωγής αγαθών, ενώ αναπόφευκτα θα τινάξει στον αέρα τα ολιγότερογιή συστήματα κοινωνικής ασφάλισης φέρνοντας ταυτόχρονα σε σύγκρουση τους νέους που θα πληρώνουν εισφορές χωρίς ελπίδα και τους ηλικιωμένους που θα απορροφούν το σύνολο, σχεδόν, των πόρων.

Ποιά είναι τα συγκεκριμένα μέτρα που έχει επεξεργασθεί η Ευρωπαϊκή Επιτροπή, και πότε και πώς σκοπεύει να τα προωθήσει προςλοποίηση, ώστε να επιτευχθεί η αναστροφή αυτού του τόσο επικίνδυνου για την ίδια την επιβίωση της Ευρώπης φαινομένου;

Απάντηση της κυρίας Διαμαντοπούλου εκ μέρους της Επιτροπής

(12 Νοεμβρίου 1999)

Η Ευρωπαϊκή Επιτροπή συμμερίζεται την άποψη του αξιότιμου μέλους του Κοινοβουλίου σχετικά με το ότι το μέγεθος των δημογραφικών αλλαγών απαιτεί την αναθεώρηση και την αλλαγή παρωχημένων πρακτικών και πολιτικών. Κατά τα τελευταία πέντε έτη η Επιτροπή ανέπτυξε ορισμένες πρωτοβουλίες με στόχο την παρότρυνση της συζήτησης μεταξύ των κρατών μελών και με τα κράτη μέλη σχετικά με το θέμα αυτό.

Μετά από τη δημοσίευση των δημογραφικών της εκθέσεων το 1994, 1995 και 1997, η Επιτροπή ενέκρινε στις αρχές του τρέχοντος έτους μια ανακοίνωση με τίτλο «Προς μια Ευρώπη για όλες τις ηλικίες προώθηση της ευημερίας και της αλληλεγγύης των γενεών»(1) στην οποία αναφέρονται οι συνέπειες της γήρανσης του πληθυσμού για την απασχόληση, την κοινωνική προστασία, τηνγεία και τις κοινωνικέςπηρεσίες και προτείνεται μια στρατηγική για την αποτελεσματική αναπροσαρμογή των πολιτικών στους τομείς αυτούς. Η Επιτροπή ενέκρινε επίσης πρόσφατα μια ανακοίνωση σχετικά με «Συντονισμένη στρατηγική για τον εκσυγχρονισμό της κοινωνικής προστασίας»(2) στην οποία προτείνεται μια νέα διαδικασία συνεργασίας μεταξύ της Επιτροπής και των κρατών μελών στον τομέα αυτόν.

Στο πλαίσιο της ευρωπαϊκής στρατηγικής για την απασχόληση, το χαμηλό ποσοστό απασχόλησης των μεσήλικων εργαζομένων εντοπίστηκε ως σημαντικό θέμα και τα κράτη μέλη καλούνται να αναπτύξουν πολιτικά μέτρα για την προώθηση της δια βίου μάθησης και των ρυθμίσεων ευέλικτης εργασίας.

Όσον αφορά τιςγειονομικές πολιτικές, την περίθαλψη των ηλικιωμένων και τα μέσα έρευνας, η Επιτροπή θα δώσει ιδιαίτερη προσοχή στην ιατρική και κοινωνική έρευνα σχετικά με τη γήρανση που συντελείται στο πλαίσιο του πέμπτου προγράμματος πλαίσιο κοινοτικής έρευνας με το οποίο καλύπτεται ένα ευρύ φάσμα ερευνητικών δραστηριοτήτων.

Η Επιτροπή αναλαμβάνει να παροτρύνει τη συζήτηση σχετικά με τις κοινωνιακές πτυχές της δημογραφικής αλλαγής και να προσφέρειποστήριξη στα κράτη μέλη κατά την αναζήτηση ορθών στρατηγικών.

(1) COM(1999) 221 τελικό.

(2) COM(1999) 347 τελικό.